
	2


	
	(protokols Nr. 10, 40. punkts)


Grozījumi Jūrmalas domes 2023. gada 24. augusta noteikumos Nr. 4 “Valsts budžeta mērķdotācijas pedagogu darba samaksai sadales kārtība Jūrmalas valstspilsētas pašvaldības vispārējās izglītības iestādēs”
	Izdoti saskaņā ar Pašvaldību likuma 10. panta pirmās daļas 21. punktu, Ministru kabineta 2026. gada 14. aprīļa noteikumiem Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”


1. Izdarīt Jūrmalas domes 2023. gada 24. augusta noteikumos Nr. 4 “Valsts budžeta mērķdotācijas pedagogu darba samaksai sadales kārtība Jūrmalas valstspilsētas pašvaldības vispārējās izglītības iestādēs” šādus grozījumus:
1.1. Izteikt izdošanas tiesisko pamatu šādā redakcijā: “Izdoti saskaņā ar Pašvaldību likuma 10. panta pirmās daļas 21. punktu, Ministru kabineta 2026. gada 14. aprīļa noteikumiem Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs””.

1.2. Izteikt 2. punkta ievaddaļu šādā redakcijā:

“2. Jūrmalas Izglītības pārvaldes (turpmāk – Pārvalde) Izglītības satura nodaļa (turpmāk – Izglītības nodaļa):”.

1.3. Izteikt 3.1. un 3.2. apakšpunktus šādā redakcijā:

“3.1. veic mērķdotācijas sadali pašvaldības izglītības iestādēm, atbilstoši pašvaldības noteiktajai izglītības attīstības stratēģijai, ievērojot pašvaldības izglītības iestāžu kvalitātes atbalsta mehānismus un atbilstoši Ministru kabineta 2026. gada 14. aprīļa noteikumiem Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – MK noteikumi);
3.2. sadala finansējumu atbalsta personālam vispārējās izglītības programmās, ievērojot MK noteikumus un atbilstoši šo noteikumu 6.6. apakšpunktā noteiktajam;”.

1.4. Izteikt 3.4. apakšpunktu šādā redakcijā:

“3.4. izglītības iestādes direktora un direktora vietnieku darba samaksas finansējumu aprēķina atbilstoši izglītojamo skaitam izglītības iestādē vispārējās pamatizglītības un vidējās izglītības programmās atbilstoši MK noteikumiem;”.

1.5. Izteikt 4. punktu šādā redakcijā:

“4. Vispārējās izglītības iestādes vadītāja darba algas finansējuma apmēru, ievērojot MK noteikumu prasības un atbilstoši Jūrmalas domes lēmumam, nosaka Pārvaldes vadītājs izdodot rīkojumu.”.

1.6. Izteikt 6.4. apakšpunktu šādā redakcijā:

“6.4. nosaka pedagogu, kā arī vadītāja vietnieku un atbalsta personāla darba samaksu, atbilstoši MK noteikumos un Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” (turpmāk – MK noteikumi Nr. 445) noteiktajam;”.

2. Šie noteikumi stājas spēkā 2026. gada 1. septembrī.

